HR
L 102/66
Službeni list Europske unije
17.4.2023.
ODJELJAK 2.
Utvrđivanje nerizične robe i stavljanje izvan snage Odluke br. 4/2020
Članak 5.
Predmet U ovom se odjeljku utvrđuju pravila za provedbu članka 5. stavka 2.
Protokola u pogledu: (a) uvjeta pod kojima se smatra da roba koja je unesena u Sjevernu Irsku iz zemalja izvan Unije neće biti komercijalno prerađena u Sjevernoj Irskoj; (b) kriterija prema kojima se smatra da za robu koja je unesena u Sjevernu Irsku iz zemalja izvan Unije ne postoji rizik naknadnog premještanja u Uniju.
Članak 6.
Nekomercijalna prerada Za potrebe članka 5. stavka 2. prvog podstavka točke (a) i članka 5. stavka 2.
trećeg podstavka Protokola smatra se da prerada robe nije komercijalna: (a) ako je osoba koja podnosi deklaraciju za puštanje u slobodni promet za tu robu ili u čije se ime takva deklaracija podnosi („uvoznik”) imala ukupni godišnji promet manji od 2 000 000 GBP u svojoj posljednjoj cijeloj financijskoj godini; ili (b) ako se prerada odvija u Sjevernoj Irskoj i isključivo: i.
u svrhu prodaje hrane krajnjem potrošaču u Ujedinjenoj Kraljevini;
ii. u svrhu izgradnje, ako prerađena roba treba biti dio stalnog dijela strukture koju uvoznik ili prvi sljedeći subjekt gradi i koja se nalazi u Sjevernoj Irskoj; iii.
u svrhu izravne opskrbe primatelja zdravstvenih usluga ili usluga njege od strane uvoznika ili prvog sljedećeg subjekta u Sjevernoj Irskoj; iv. za potrebe neprofitnih aktivnosti uvoznika ili prvog sljedećeg subjekta u Sjevernoj Irskoj, ako se prerađena roba naknadno ne prodaje; ili v. u svrhu krajnje uporabe od strane uvoznika ili prvog sljedećeg subjekta kao hrane za životinje u prostorima koji se nalaze u Sjevernoj Irskoj.
Članak 7.
Kriteriji prema kojima se smatra da za robu ne postoji rizik naknadnog premještanja u Uniju 1.
Smatra se da za robu ne postoji rizik naknadnog premještanja u Uniju ako se smatra da roba nije komercijalno prerađena u skladu s člankom 6. ove Odluke i ako: (a) u slučaju robe unesene u Sjevernu Irsku iz drugog dijela Ujedinjene Kraljevine izravnim prijevozom: i.
carina koja se plaća u skladu sa Zajedničkom carinskom tarifom Unije jednaka je nuli; ili
ii. uvozniku je u skladu s člancima od 9. do 11. ove Odluke odobreno da tu robu unese u Sjevernu Irsku u svrhu prodaje krajnjim potrošačima koji se nalaze u Ujedinjenoj Kraljevini ili krajnje uporabe od strane krajnjih potrošača koji se nalaze u Ujedinjenoj Kraljevini, među ostalim i kad je ta roba nekomercijalno prerađena u skladu s člankom 6. ove Odluke prije prodaje krajnjim potrošačima ili krajnje uporabe od strane krajnjih potrošača; ili iii.
šalje se u paketu.
i (aa) nekomercijalne je naravi te je fizička osoba šalje drugoj fizičkoj osobi s boravištem u Sjevernoj Irskoj; ili